Ríkissjóður leggur 350 milljónir til bænda á kalsvæðum Á ríkisstjórnarfundi sl. föstudag var samþykkt tillaga Sigurðar Inga Jóhannssonar sjávarútvegs - og landbúnaðarráðherra um 350 milljóna króna stuðning við bændur á þeim svæðum sem urðu illa úti vegna kals og snjóþyngsla . Meginhluti fjárins mun fara til endurræktunar á túnum og fer úthlutunin fram í gegnum Jarðræktarsjóð . Þá mun nokkur hluti upphæðarinnar renna til bænda sem hafa haft umtalverðan kostnað vegna snjóþyngslanna . Unnið er að útfærslu úthlutunarreglna í samvinnu ráðuneytisins og Bændasamtaka Íslands sem verða kynntar nánar síðar , segir í tilkynningu frá ráðuneyti landbúnaðarmála .